બીજું દળ તે વૃક્ષની નજીક આવ્યું અને પેલાં બોરને જોઇને તેમનો પ્રથમ પ્રતિભાવ બિલકુલ માનવીય હતો. પેલો યુવાન સંદેશવાહક વેપારી તેમની રાહ જ જોઈ રહ્યો હતો અને તેને આ દળને તેમનાં નેતાનો સંદેશ આપ્યો. પરંતુ આ દળે તો વિચાર કર્યો અને નક્કી કર્યું કે તેમનો વડો વધારે પડતો શંકાશીલ થઇ રહ્યો હતો. તેમને તો ત્યાં થોભવાનો નિર્ણય જ કર્યો, થોડી વાર હળવા થઇ આરામ કરવાનું નક્કી કર્યું. પોતાનાં નેતાની સલાહ અવગણીને તેમને તો પેલાં વૃક્ષને બરાબરનું હલાવ્યું અને અસંખ્ય બોરા નીચે ખર્યા. તેમને તો તે બોર હોંશેહોંશે ખાવા લાગ્યા અને હજી તો કઈ સમજે તે પહેલાં તો તેઓ ત્યાં બેભાન અવસ્થામાં ઢળી પડ્યા. આ દરમ્યાન પ્રથમ દળને ગામની અંદર એક જગ્યા મળી અને તેમને ત્યાં થોડી વાર વિસામો ખાવાનું નક્કી કર્યું. પેલાં વૃદ્ધ નેતાને હવે પાછળ આવતાં દળની ચિંતા થવા લાગી કે હજી સુધી તેઓ કેમ આવ્યા નહિ. અત્યંત ખરાબ ઘટના ઘટવાના ડર સાથે, તેઓ એકદમ ઝડપથી ત્યાં પેલાં વૃક્ષ આગળ પહોંચ્યા અને જોયું કે તેમનાં સાથીદારો લુંટાઈ ગયાં હતાં. તેમનાં ગળામાંની સોનાની ચેઈન, વીંટી, પૈસાની કોથળીઓ, તેમનાં ઘોડા અરે તેમની પાઘડીઓ અને કોટ, બધું જ જતું રહ્યું હતું.